Slagting van Katyn

duimnael|Gedenkteken ter nagedagtenis van die slagting

In die Slagting van Katyn (Pools: zbrodnia katyńska, "Katyn-misdaad"; Russies: Катынская резня Katynskaya reznya, "Katyn-bloedbad" of Катынский расстрел, Katynsky rasstrel, "Katyn-teregstelling") het eenhede van die Sowjet-Russiese departement van binnelandse sake NKWD in die lente van 1940 in 'n woud naby Katyn (RSFSR) 21 857 Poolse offisiere en burgerlikes vermoor. 

Nadat die massagrafte in 1943 deur die Duitse Weermag ontdek is, het die Poolse regering in ballingskap, wat in Londen gesetel was, sy betrekkinge met die Sowjetunie verbreek. Die massamoord is aanvanklik deur die Nasionaalsosialistiese propaganda geïnstrumentaliseer, terwyl die Sowjet-bewind onder Josef Stalin sy betrokkenheid by die oorlogsmisdaad van die hand gewys het en dit die Duitse Weermag ten laste gelê het.

Die Sowjet-leier Michail Gorbatsjof het dit eers in 1990 duidelik gestel dat die Sowjetunie vir die Slagting van Katyn verantwoordelik was.  Los Angeles Times, 14 April 1990: Gorbachev Documents Soviet Guilt at Katyn. Besoek op 16 Julie 2020 Die oorlogsmisdaad het die verhoudinge tussen Pole en Rusland versteur. In April 2010 het die Russiese regering 'n poging onderneem om versoening tussen die twee lande teweeg te bring.

 Verwysings 

 Eksterne skakels 

  Katyn Crime 


Kategorie:Geskiedenis van die Sowjetunie
Kategorie:Pole in die Tweede Wêreldoorlog